**“SUB. 7.2.4 - Θεσσαλονίκη: Ανάδειξη του μνημειακού συνόλου της Ροτόντας (Μνημείο UNESCO) - Προστασία κελύφους και διαμόρφωση περιβάλλοντος χώρου”**

Το έργο «SUB. 7.2.4 - Θεσσαλονίκη: Ανάδειξη του μνημειακού συνόλου της Ροτόντας (Μνημείο UNESCO) - Προστασία κελύφους και διαμόρφωση περιβάλλοντος χώρου» με κωδικό ΟΠΣ ΤΑ 5150256 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 550.000€.

το φυσικό αντικείμενου του έργου περιλαμβάνει:

1. Εκπόνηση μελετών:

1.1. Μελέτης εφαρμογής αποκατάστασης βλαβών στο φέροντα οργανισμό

1.2. Έλεγχος βαθμού προέντασης τενόντων του μνημείου

1.3. Προσδιορισμός θεμελιωδών ιδιοπεριόδων του μνημείου.

1.4. Aνάλυση υλικών δομής - έλεγχος βαθμού ενεματώσεων

2. Εργασίες για την αποκατάσταση του μνημείου, του περιβάλλοντος χώρου και του περιβόλου του, στο πλαίσιο των οποίων προβλέπονται τα παρακάτω:

2.1. Εξειδικευμένες επεμβάσεις συντήρησης και αποκατάστασης βλαβών στο φέροντα οργανισμό (τοιχοποιίες, μεταλλικά στοιχεία).

2.2. Αποκατάσταση ευάλωτων περιοχών στέγης.

2.3. Καθαρισμός και συντήρηση των εξωτερικών τοιχοποιιών του μνημείου από περιβαλλοντικούς ρύπους & υγρασία, με στόχο την ελαχιστοποίηση των επιπτώσεων κλιματικών και περιβαλλοντικών παραμέτρων που επιταχύνουν την φθορά των υλικών στις όψεις/κέλυφος.

2.4. Συντήρηση των εσωτερικών δαπέδων του μνημείου, του περιδρόμου και των προσκτισμάτων του αρχαιολογικού χώρου.

2.5. Συντήρηση των μαρμάρινων αρχιτεκτονικών μελών του μνημείου και του αρχαιολογικού χώρου.

2.6. Συντήρηση των μεταλλικών στοιχείων του μνημειακού συνόλου (θύρες, κιγκλιδώματα κ.ά.).

3. Αναδιαμόρφωση του ΝΑ τμήματος του περιδρόμου της Ροτόντας προς ανάδειξη του μνημειακού συνόλου:

3.1. Απομάκρυνση των επιχώσεων - προϊόντων προγενέστερων ανασκαφών και εργασιών από το τμήμα του πρωτοβυζαντινού περιδρόμου, εξωτερικά του μνημείου στα νότια.

3.2. Αντιμετώπιση του προβλήματος της υγρασίας στην ΝΑ κόγχη, τοπικά και πιλοτικά, με στόχο την συνολική επίλυση της εμμένουσας υγρασίας στα δομικά στοιχεία του μνημείου.

3.3. Κατασκευή αποστραγγιστικής τάφρου, απομάκρυνση των ομβρίων από το μνημείο και διαμόρφωση δικτύου αποχέτευσης στον περιβάλλοντα χώρο.

4. Ενημέρωση-πληροφόρηση:

4.1. Σχεδιασμός και τοποθέτηση ενημερωτικών πινακίδων.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**